stanford-oval/wikipedia huggingface dataset:
Kymenlaakson Opisto

Kymenlaakson Opisto on Kouvolan Inkeroisissa sekä Haminassa sijaitseva sitoutumaton kansanopisto ja alueellinen kansalaisopisto.
Opiston pääaineina ovat visuaalisen alan taideopinnot sekä suomen kielen koulutus. Inkeroisissa toimivat kuvataiteen, valokuvauksen, sarjakuvan ja kuvittamisen, sekä kuvataiteen linjat. Suomen kielen koulutusta järjestetään pääasiassa Haminassa. Kymenlaakson Opiston Inkeroisten kampuksella on lisäksi opiskelijoiden asuntolarakennus ja kulttuuritalo “Kulttis”. Haminan kampus toimii Poitsilan kartanossa, joka tuli Jamilahden kansanopiston käyttöön vuonna 1949.
Opistoa ylläpitää yleishyödyllinen, voittoa tavoittelematon Kymenlaakson Opiston Kannatusyhdistys Ry. Opistosta käytetään myös lyhennettä KYME. Kansanopistossa on vuosittain noin 180 päätoimista opiskelijaa ja kansalaisopistossa noin 2 200 opiskelijaa.
Opisto on perustettu vuonna 1896, ja Inkeroisiin se muutti vuonna 1899. Opiston kotikunta oli vuoteen 1974 asti Sippola, vuosina 1975–2008 Anjalankoski ja vuodesta 2009 alkaen Kouvola. Kymenlaakson Opisto toimi vuoteen 2001 asti nimellä Kymenlaakson Kansanopisto. Kymenlaakson Opisto ja Haminassa toimiva Jamilahden kansanopisto yhdistyivät vuoden 2020 alussa.
Aiheesta muualla

Opiston kotisivut
Anderson .Paak

| Anderson > Paak |
| --- | --- |
 Anderson .Paak vuonna 2024.
Henkilötiedot
Koko nimi:  Brandon Paak Anderson
Syntynyt: 8. helmikuuta 1986 (ikä 38) Oxnard, Kalifornia, Yhdysvallat
Ammatti:  laulaja, rap-artisti, tuottaja, lauluntekijä ja rumpali
Muusikko
Taiteilijanimi:  Anderson .Paak, Breezy Lovejoy
Tyylilajit:  soul funk rap R&B
Soittimet:  rummut
Yhtyeet:  Silk Sonic
Levy-yhtiöt:  Stones Throw Records, Aftermath Entertainment, Atlantic Records ja Empire Distribution 
Aiheesta muualla
Kotisivut
  [ Muokkaa Wikidatassa ] [ ohje ]  
Anderson .Paak (oik. Brandon Paak Anderson, s. 8. helmikuuta 1986 Oxnard, Kalifornia, Yhdysvallat) on yhdysvaltalainen laulaja, rap-artisti, tuottaja, lauluntekijä ja rumpali.
Hänen musiikkinsa on tyyliltään soulia, funkia, hip hopia ja R&B:tä. Anderson on julkaissut neljä sooloalbumia ja tehnyt yhteistyötä muun muassa Dr. Dren, Chance the Rapperin ja Mac Millerin kanssa. Vuoteen 2021 mennessä hän on voittanut neljä Grammy-palkintoa.
Anderson muodostaa yhdessä Bruno Marsin kanssa superyhtye Silk Sonicin. Yhtyeen ensimmäinen albumi An Evening with Silk Sonic julkaistaan 12. marraskuuta 2021.
Vuoden 2021 marraskuussa Anderson tiedotti perustaneensa levy-yhtiön nimeltä Apeshit Inc. Levy-yhtiö tekee yhteistyötä Universal Music Groupin kanssa.
Diskografia > Soolojulkaisut > Studioalbumit

Venice (2014)
Malibu (2016)
Oxnard (2018)
Ventura (2019)
Diskografia > Silk Sonic

An Evening with Silk Sonic (2021)
Aiheesta muualla

Kuvia tai muita tiedostoja aiheesta Anderson .Paak Wikimedia Commonsissa
Kotisivut (englanniksi)
Anderson .Paak Discogsissa. (englanniksi)
Michael Christensen

Michael Christensen vuonna 2024.
Michael Klitgaard Christensen (s. 28. elokuuta 1990 Karlslunde) on tanskalainen autourheilija.
Ura

Hän on kilpaillut karting-sarjoissa voittaen muun muassa Nordic KF3-luokan mestaruuden vuonna 2004, European KF3-mestaruuden 2005 ja German Kart Championship -sarjan mestaruuden 2006 ja 2007 sekä KF1 South Garda Winter Clubin. Lisäksi hän sijoittui toiseksi Formula A mestaruussarjassa. Vuosina 2008–2009 Christensen kilpaili Formula BMW -sarjassa sijoittuen kuudenneksi ja neljänneksi.
Vuonna 2010 Christensen kilpaili GP3-sarjassa Arden-tallissa saavuttamatta pisteitä. Christensen jatkoi GP3-sarjassa vuonna 2011 Mücke Motorsport -tallissa saavuttaen kaksi kakkossijaa sijoittuen pisteissä 11:nneksi. Vuosina 2012-2013 Christensen on ajanut Porsche Supercup kilpailuja. Nykyisin Christensen kilpailee FIA World Endurance Championship -sarjassa Hypercar -luokan Porschella. Tätä ennen hän ajoi GTE Pro -luokassa. Hän on kuulunut Porschen junioriohjelmaan.
Christensen harrastaa kuntoilua ja on ilmoittanut lempikuljettajansa olevan Michael Schumacher. Hänen suosikkiratansa on Nürburgring.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | MW Arden | ESPFEA Kesk. | ESPSPR 16 | TURFEA 13 | TURSPR 11 | EURFEA Kesk. | EURSPR 14 | GBRFEA Kesk. | GBRSPR 15 | GERFEA Kesk. | GERSPR 10 | HUNFEA 10 | HUNSPR Kesk. | BELFEA 10 | BELSPR 23 | ITAFEA 15 | ITASPR 10 | 0 | 31. |
| 2011 | RSC Mücke Motorsport | TURFEA 7 | TURSPR 2 | ESPFEA 18 | ESPSPR 12 | EURFEA Kesk. | EURSPR Kesk. | GBRFEA Kesk. | GBRSPR 13 | GERFEA 26† | GERSPR 12 | HUNFEA 2 | HUNSPR 13 | BELFEA 15 | BELSPR 4 | ITAFEA 12 | ITASPR 11 | 19 | 11. |
Jacob Elordi

| Jacob Elordi |
| --- | --- |
 Jacob Elordi Toronton elokuvajuhlilla vuonna 2024.
Henkilötiedot
Koko nimi:  Jacob Nathaniel Elordi
Syntynyt: 26. kesäkuuta 1997 (ikä 27) Brisbane, Queensland, Australia
Ammatti:  näyttelijä
Näyttelijä
Aktiivisena:  2015–
Merkittävät roolit:  Noah Flynn (The Kissing Booth) Nate Jacobs (Euphoria)
Aiheesta muualla
IMDb 
Jacob Nathaniel Elordi (s. 26. kesäkuuta 1997 Brisbane, Queensland) on australialainen näyttelijä, joka on näytellyt Netflixin The Kissing Booth -elokuvissa ja HBO:n sarjassa Euphoria.
Filmografia > Elokuvat

| Vuosi | Nimi | Rooli | Huomautuksia |
| --- | --- | --- | --- |
| 2018 | The Kissing Booth | Noah Flynn |  |
| 2018 | Swinging Safari | Rooster |  |
| 2019 | The Mortuary Collection | Jake |  |
| 2020 | The Kissing Booth 2 | Noah Flynn |  |
| 2020 | 2 Hearts | Chris |  |
| 2020 | The Very Excellent Mr. Dundee | Chase Hogan |  |
| 2021 | The Kissing Booth 3 | Noah Flynn |  |
| 2022 | Deep Water | Richard |  |
| 2023 | Priscilla | Elvis Presley |  |
| 2023 | Saltburn | Felix Catton |  |
Filmografia > Televisiosarjat

| Vuosi | Nimi | Rooli | Huomautuksia |
| --- | --- | --- | --- |
| 2019 | The Bend | Lucas Jackson |  |
| 2019– | Euphoria | Nate Jacobs | Päärooli |
Aiheesta muualla

Jacob Elordi Internet Movie Databasessa. (englanniksi)
Ramsarin sopimuksen vesiperäiset alueet

Ramsarin sopimuksen vesiperäiset alueet on Ramsarin sopimuksen liitteiden mukainen luokittelu kosteikoille, jotka sopimukseen on ilmoitettu suojelualueiksi. Sopimuksen suomenkielisessä käännöksessä käytetään sanan wetland käännöksenä siksi, että puhekielessä käytetty sana kosteikko ei kirjaimellisesti kata kaikki Ramsarin sopimuksen määrittelemiä alueita, joista tämän vuoksi käytetään virka- ja kirjakielessä suomeksi käsitettä vesiperäinen alue, joka kosteikkojen lisäksi käsittää myös sopimuksessa määritellyt matalahkot järvet, merenlahdet, joet, saaristot ja suot.
Määritelmät > A-tyypin alueet

Ramsarin sopimuksen määrittelemät A-tyypin alueet Merialueet ja merenlahdet: Pysyvästi matalat merialueet, useissa tapauksissa laskuveden aikaan syvyydeltään vähemmän kuin kuusimetriset vedet; sisältävät mertenlahtia ja salmia.
Suomessakin on muutamia A-tyypin alueita, kuten Hailuoto, Hangon ja Tammisaaren lintuvedet, Krunnien saaristo. Murmanskin alueella tähän ryhmään kuuluu Kantalahden luonnonpuisto.
Määritelmät > B-tyypin alueet

Vuorovesijoet, jokisuistot, mutakentät, hiekkakentät ja laguunit, mukaan lukien suola-altaat
Suomessa B-tyyppiin kuuluu Hailuoto, Hangon ja Tammisaaren lintuvedet, Pernajanlahti. Porvoonjoen suisto – Stensböle
Suomessa on monta tähän tyyppiin kuuluvaa aluetta.
Määritelmät > C-tyypin alueet

Marskimaat, laidunnetot suolamaat
Suomessa tähän ryhmään kuuluu Salamajärven kansallispuisto, Torronsuon kansallispuisto
Määritelmät > D-tyypin alueet

Kivikot, soraikot, somerikot, merenrantakalliot ja pienet saaret
Suomessa tähän tyyppiin kuuluu mm. Lemmenjoen kansallispuisto, Lepinjärvi, Olvassuon luonnonpuisto, Oulangan kansallispuisto, Patvinsuon kansallispuisto, Porvoonjoen suisto – Stensböle, Salamajärven kansallispuisto. Torronsuon kansallispuisto. Valkmusan kansallispuisto,
Murmanskin alueella tähän ryhmään kuuluu Kantalahden luonnonpuisto.
Suomessa on useita D-tyypin alueita.
Määritelmät > Kosteikkoluokka E

Rannikon hiekkadyynit, hiekkarannat, machair
Määritelmät > Kosteikkoluokka F

Jokien suut, jokien suiden pysyvät vedet tai jokien suistojen pysyvät vesijärjestelmät
Määritelmät > G-tyypin alueet

Vuorovesimuta-, -hiekka ja -suolatasangot
Murmanskin alueella tähän ryhmään kuuluu Kantalahden luonnonpuisto.
Määritelmät > Kosteikkoluokka H

Vuorovesisuot, mukaan luettuina suolaiset suot, suolaiset niityt, suolatut alueet, kohonneet suolasuot mukaan lukien murtoveden ja makean veden vuorovesisuot.
Määritelmät > Kosteikkoluokka I

Vuorovesi vettyneille metsäalueille, mukaan lukien mangrovesuot, nipasuot ja makean veden suometsät.
Määritelmät > Kosteikkoluokka J

Rannikkojen murtoveden laguunit ja suolaiset laguunit, joista on vähintään yksi verrattain kapea yhteys mereen.
Määritelmät > Kosteikkoluokka Zk (a)

Karstimaa ja muut maan hydrologiset järjestelmät, meren ja rannikkojen sisämaan kosteikot.
Määritelmät > Kosteikkoluokka L

Pysyvät sisämaan suistot
Ala-Syvärin luonnonsuojelualue kuuluu tähän ryhmää.
Määritelmät > Kosteikkoluokka M

Pysyvät joet, virrat, vuoroveden vaikuttamat virtojen osat mukaan lukien makean veden suistojen laguunit sekä vesiputoukset
Ala-Syvärin luonnonsuojelualue ja Kantalahden luonnonpuisto kuuluvat tähän ryhmää.
Määritelmät > Kosteikkoluokka O

Muut viljelysmaat
Ala-Syvärin luonnonsuojelualue ja Mšinskin suo kuuluvat tähän ryhmää.
Määritelmät > Kosteikkoluokka P

Vuodenaikojen vaikuttamat ajoittain katoavat järvet, joiden pinta-ala on 8 ha suurempi, mukaan lukien tulva-aluejärvet
Määritelmät > Kosteikkoluokka Q

Pysyvät suola-, murtovesijärvet ja alkaliset järvet
Määritelmät > Kosteikkoluokka R

Vuodenajoittain vaihtuvat ja katoavat suola- ja murovesijärvet sekä alkaliset järvet ja tasangot
Määritelmät > Kosteikkoluokka Sp

Pysyvät suola- ja murtovesijärvet sekä alkaliset suot tai altaat
Määritelmät > Kosteikkoluokka Ss

Vuodenaikojen vaikuttamat ja katoavat suola- ja murtovesijärvet sekä alkaliset suot tai altaat
Määritelmät > Kosteikkoluokka Tp

Pysyvät makean veden suot ja altaat; lammet (pinta-alaltaan vähemmän kuin 8 ha, epäorgaanisten maiden suot, joissa on itse muodostuva veden ympäröimä kasvillisuus vähintään suurimman osan kasvukautta
Ala-Syvärin luonnonsuojelualue kuuluu tähän ryhmää.
Määritelmät > Kosteikkoluokka Ts

Vuodenaikojen vaikuttamat tai katoavat epäorgaanisen maan makean veden suot tai altaat mukaan lukien rämeet, pienet maanpainaumat vuodenajoittain tulvivat niityt ja sarasuot
Ala-Syvärin luonnonsuojelualue kuuluu tähän ryhmää.
Määritelmät > Kosteikkoluokka U

Metsätalouteen liittymättömät turvemaat mukaan lukien metsäsuot tai avosuot
Ala-Syvärin luonnonsuojelualue kuuluu tähän ryhmää.
Määritelmät > Kosteikkoluokka Va

Alppien kosteikkomaat mukaan lukien alppiniityt ja väliaikaiset lumen sulamisesta johtuneet vesialueet.
Määritelmät > Kosteikkoluokka Vt

Tundran vesialueet mukaan lukien tundra-altaat ja väliaikaiset lumen sulamisesta johtuvat kosteikot.
Määritelmät > Kosteikkoluokka W

Pensasvaltaiset kosteikot; metsäsuot, pensasvaltaiset makean veden suot
Aiheesta muualla

Luettelo kansainvälisesti merkittävistä Ramsarin sopimuksen mukaisista alueista (englanniksi) (ramsar.org)
Tietopalvelu Ramsarin sopimuksen mukaisista alueista (Arkistoitu – Internet Archive) (englanniksi) (wetlands.org)
Antipsykoottiset lääkkeet
Käyttökohteet ja käytön yleisyys

Neuroleptien virallisesti hyväksytyt eli lääkeluvassa mainitut käyttöaiheet ovat psykoottiset oireyhtymät ja psykoottinen kaksisuuntainen mielialahäiriö. Tämän lisäksi niitä voidaan käyttää korkeintaan kuuden viikon pituisena kuurina dementiaa sairastavien aikuisten tai älyllisesti kehitysvammaisten lasten ja nuorten mahdollisten pitkäaikaisten aggressioiden hoitoon. Vuonna 2008 julkaistun historiallisen kaksoissokkotutkimuksen mukaan psykoosilääkkeiden teho kehitysvammaisten aggressiivisen käyttäytymisen ennaltaehkäisyssä on kuitenkin lumelääkettä heikompi.
Muistisairaiden käytösoireilla tarkoitetaan sairauden oireeksi tulkittavissa olevaa aggressiiviseksi koettua käytöstä, joka voi olla esimerkiksi huutelua, verbaalista tai fyysistä aggressiivisuutta tai hoidon taikka avun vastustelua. Lääkeluvassa mainittua kuuden kuukauden rajoitusta ei välttämättä noudateta, sillä esimerkiksi 38 prosenttia Etelä-Savon vanhainkotien asukkaista nauttii päivittäin neuroleptejä. Vuonna 2015 kaikista vanhuspalveluiden asiakkaista 18,3 prosenttia söi psykoosilääkkeitä ilman psykoosioireita. Yleisintä se oli tehostetussa palveluasumisessa, jossa psykoosilääkkeitä ilman psykoosioireita söi 26,4 prosenttia asiakkaista. Laitoksissa lääkkeitä annetaan 23,7 prosentille, mutta kotihoidossa vain 12 prosentille. Imatralla jopa yli 40 prosenttia ympärivuorokautisen hoidon asukkaista nautti psykoosilääkkeitä, vaikkei heillä ollut esiintynyt psykoosioireita.
Vanhukset ovat Suomessa neuroleptien suurin käyttäjäryhmä. Suomessa oli 184 000 neuroleptien käyttäjää vuonna 2014. Suurin osa heistä käytti niitä  muuhun kuin lääkeluvissa mainittuihin tarkoituksiin. Yli kaksi kolmesta neuroleptireseptistä kirjoitetaan Suomessa muun kuin psykoosisairauden hoitoon ja Suomessa oli vuonna 2019 150 000 neuroleptinkäyttäjää, joilla ei ollut todettu psykoosisairautta. Neuroleptien käyttö puolitoistakertaistui Suomessa vuosina 1983–2002 ja niiden käyttö on edelleen kasvussa. Vanhukset ovat Suomessa neuroleptien suurin käyttäjäryhmä ja suomalaiset vanhukset nauttivat niitä 2-3 kertaa enemmän kuin muissa pohjoismaissa.
Neuroleptien käyttö unettomuuden hoidossa on lisääntynyt jatkuvasti, vaikka niille myönnetty lääkelupa ei koske unettomuuden hoitoa eikä niiden tehoa ja turvallisuutta unilääkekäytössä ole juurikaan tutkittu. Neuroleptit saattavat lisäksi menettää tehonsa pitkäaikaiskäytössä.
Muita lääkelupaan sisältymättömiä käyttöaiheita ovat unettomuus, epävakaa persoonallisuus, päihdevieroittautujien hoito ja vankien rauhoittaminen. Niitä saatetaan käyttää myös masennuksen tai Touretten oireyhtymän hoitoon.
Annostelu ja yhteisvaikutukset

Antipsykoottisten lääkkeiden puoliintumisaika vaikuttaa siihen, kuinka tiheästi lääkettä käytetään. Tavoitteena on yleensä pitää lääkeaineen määrä elimistössä mahdollisimman tasaisena.
Lääkitystä pitäisi säätää tarpeen mukaan, jos tapahtuu muutosta neuroleptien vaikutusta lisäävissä tai heikentävissä tekijöissä kuten muussa lääkityksessä, kahvinjuonnissa tai mahdollisessa tupakoinnissa.
Neuroleptejä voidaan käyttää sekamuotoisesti, eli useita saman ryhmän lääkkeitä voidaan annostella samanaikaisesti. Myös uudempia atyyppisiä saatetaan yhdistellä perinteisiin tyypillisiin. Lääkityksien muutoksiin liittyy kuitenkin aina haittavaikutusten riski.
Epilepsialääke natriumvalproaatin on havaittu voimistavan antipsykoottien vaikutusta. Sen on havaittu esimerkiksi yli kaksinkertaistavan olantsapiinin aiheuttaman väsymyksen ja lihomisen määrän. Lisäksi se aiheutti virtsanpidätyskyvyttömyyttä ja selkäsärkyä kumpaakin 5 prosentille potilaista. Sen sijaan skitsofrenian oireita lievittävää vaikutusta ei ole tutkimuksissa löytynyt.
Vaikutusmekanismit

Aivokuvantamiskokeissa on havaittu, että antipsykoottien pitkäaikaiskäyttö vähentää otsalohkon ja etuaivokuoren toimintaa. Eräiden näkemysten mukaan antipsykoottien antipsykoottinen vaikutus perustuu kognitiivisten ja emotionaalisten toimintojen yleiseen vaimentamiseen, jolloin tietoisuus psykoottiseksi määritellyistä kokemuksista vaimenee joillakin potilailla.
Atyyppisten neuroleptien vaikutus keskushermoston toimintaan perustuu pääasiassa dopamiinin ja hermovälittäjäaine serotoniinin säätelyyn. Neurolepteillä on lisäksi voimakas muskariinireseptoreita salpaava antikolinerginen vaikutus, mikä johtaa parasympaattisista hermopäätteistä vapautuvan asetyylikoliinin vaikutusten vähenemiseen.
Neuroleptit muuttavat hermoverkkoja lisäämällä niiden reseptorien määrää, joiden toimintaa ne vaimentavat. Tämä saattaa johtaa lääkkeen vaikutuksen vähenemiseen toleranssin kehittymisen seurauksena.
Neuroleptilääkitysten vaikutukset aivoihin ovat voimakkaasti yhteydessä annosmääriin. Pienemmillä annoksilla lääkettä vaikutetaan pienempään osaan hermoston välittäjäaineita ja suuremmilla annoksilla lääkkeen toimintatapa voi olennaisesti muuttua lääkkeen alkaessa vaikuttaa myös uudentyyppisiin välittäjäaineisiin ja reseptoreihin. Neuroleptit vaikuttavat myös niin sanottuihin autoreseptoreihin, joiden salpaaminen lisää neurotransvälittäjäainemääriä varsinkin alkuvaiheessa.[lähde? ]
Neurolepteillä on voimakas autonomista hermostoa lamaava sedatiivinen eli rauhoittava ja väsyttävä vaikutus. Neuroleptit saattavat myös voimistaa muiden keskushermostoa lamaavien aineiden, kuten alkoholin, bentsodiatsepiinien ja bentsodiatsepiinien kaltaisten yhdisteiden, opioidien, antikonvulsanttien ja anksiolyyttien väsyttävää vaikutusta.
Uudemmat neuroleptit pyrkivät yleensä myös vaikuttamaan oireisiin myös muuten, esimerkiksi muuttamalla serotoniinin toimintaa aivoissa. Useiden neurolepteillä hoidettavien sairauksien taikka itse antipsykoottisten lääkkeiden erityisen tarkkaa toiminta- tai vaikutusmekanismia aivoissa ei kuitenkaan tunneta.[lähde? ]
Haittavaikutukset ja riskit

Eri lääkkeiden haittavaikutusprofiilit ovat erilaisia ja yksilölliset erot saada sivuvaikutuksia ovat suuria. Vuonna 2020 toteutetun laajan kyselytutkimuksen mukaan kaksi kolmesta antipsykoottien käyttäjästä kokee niiden aiheuttavan enemmän haittaa kuin hyötyä.
Kansainvälinen tutkintakomissio suositteli vuonna 2014, että korkea-annoksisella psykoosilääkityksellä olevia potilaita hoitavat opettelisivat tunnistamaan kyseisten lääkkeiden haittavaikutukset sekä olemaan tietoisia siitä, että potilaan fyysisen kunnon heikkeneminen saattaa olla merkki lääkityksen vakavasta tai jopa hengenvaarallisesta haittavaikutuksesta.
Jos potilas sairastuu muihin sairauksiin tai jos potilas täyttää 60 vuotta, hänen elimistönsä ei ehkä kestä enää samoja määriä antipsykoottia kuin aiemmin, jolloin haittavaikutukset ja esimerkiksi kaatumisriski lisääntyvät. Vanhukset ovat erityisen alttiita tardiiville dyskinesialle ja muille motorisille häiriöille, jotka lisäävät esimerkiksi kaatumisriskiä. Myös aivohalvauksen riksi kasvaa. Vanhat naiset saavat kaksi kertaa vanhoja miehiä useammin haittavaikutuksia antipsykooteista.
Psykoosilääkkeiden käyttö lisää merkittävästi vanhusten kaatumisia. Neuroleptien on todettu nopeuttavan myös dementian etenemistä. Esimerkiksi psykoosilääkkeitä käyttävien alzheimeria sairastavien dementia etenee lähes kolme kertaa todennäköisemmin kuin muiden.
Psykoosilääkkeet voivat myös aiheuttaa vanhoille ihmisille aivoverenkierron häiriöitä ja aivohalvauksen, minkä vuoksi niiden käyttöä suositellaan vain välttämättömissä tapauksissa. Psykoosilääkkeet kasvattavat myös dementialle altistavia sydänvaivoja.
Haittavaikutukset ja riskit > Antikolinerginen vaikutus

Neuroleptien käytöllä on parasympaattisen hermoston toimintaa vähentävää antikolinergistä vaikutusta, koska ne estävät välittäjäaine asetyylikoliinin toimintaa keskus- ja ääreishermostossa. Antikolinerginen vaikutus johtuu siitä, että asetyylikoliinin sitoutuminen muskariinin vastaanottajamolekyyleihin vähenee. Iäkkäät ihmiset ovat erityisen alttiita muistin ja ajattelun heikkenemiselle, koska keskushermoston muskariinireseptoreiden määrä vähenee iän myötä. Dementiaa sairastavat vanhat naiset kuuluvat suurimpaan riskryhmään.
Neuroleptien antikolinerginen vaikutus saattaa ulottua kaikkialle elimistöön ja siitä saattaa seurata esimerkiksi ummetusta, suun kuivumista ja häiriöitä potilaan verenkierrossa (huimaus, verenpaineen lasku), rauhastoiminnoissa kuten hormonien erityksessä, virtsaelinten toiminnoissa sekä unen ja lämmönsäätelyssä sekä impotenssi ja muut sukupuolitoimintojen häiriöt. Muita antikolinergisiä haittavaikutuksia ovat esimerkiksi väsymys, muistin ja ajatustoimintojen huonontuminen, kiihtyneisyys, sekavuus, näköhäiriöt ja aistiharhat. Toisen polven neurolepteistä mm. risperidonilla on vain vähän antikolinergistä vaikutusta, olantsapiinillä taas paljon. Myös mm. ketiapiinilla ja klotsapiinilla on antikolinergisia haittavaikutuksia.
Haittavaikutukset ja riskit > Metaboliset muutokset ja lihominen

Antipsykootit vähentävät syljeneritystä, mikä lisää hammasmädän riskiä. Lisäksi monet antipsykootit lisäävät ruokahalua ja vähentävät kylläisyyden tunnetta. Epätyypillisten antipsykoottien käyttö lisää myös sydän- ja verisuonitaudeille altistavan hyperglykemian, dyslipidemian ja muiden metabolisten muutosten riskiä. Vuonna 2013 julkaistussa tutkimuksessa havaittiin, että olantsapiini nostaa merkittävästi terveiden koehenkilöiden aterianjälkeisiä insuliinitasoja ja veren glukagonipitoisuutta. Myös aripipratsoli aiheutti insuliiniresistenssiä.
Noin puolet pitkäaikaisia psykoosilääkkeitä syövistä lihoo, toisin kuin lääkehoitoa saamattomat potilaat, joilla paino pikemminkin laskee kuin nousee. Ylipaino on huomattava terveysriski, joka lisää mm. sydän- ja verisuonisairauksien esiintyvyyttä. Paino voi lähteä nousuun viikoissa hoidon aloittamisen jälkeen ja jatkua joillain lääkkeillä yli vuodenkin tasaantumatta. Sekä vanhan että uuden polven psykoosilääkkeet voivat aiheuttaa painon nousua. Eri lääkkeiden välillä on lihomisen suhteen suuria eroja. Toisen polven lääkkeet aiheuttavat perinteisiä neuroleptejä enemmän painon nousua. Esimerkiksi Klotsapiini ja olantsapiini nostavat painoa muita lääkkeitä enemmän. Tsiprasidoni on arvioitu jokseenkin vaikutuksettomaksi painoon. Lihominen on potilaiden suurimpia syitä kieltäytyä psykoosilääkkeistä.
Neuroleptien pitkäaikaiskäyttö lihottaa myös off -label käytössä eli silloin kun niitä nautitaan pieniä määriä esimerkiksi unettomuuteen.
Haittavaikutukset ja riskit > Seksuaaliterveyden heikkeneminen

Neuroleptit aiheuttavat usein sukupuolitoimintojen häiriöitäpäivitettävä kuiten impotenssia.